ચૂંટણી ટાણે પ્રચારમાં નેતાઓ નીકળતા હોય છે એ સમજી શકાય છે પણ આ વખતે તો મંદિરોનો એક નવો ટ્રેન્ડ જોવા મળી રહ્યો છે. અત્યાર સુધી મોટા ભાગે એવું જોવા મળ્યું છે કે ભાજપનાં નેતાઓ જયારે પ્રચાર અભિયાનની શરૃઆત કરતા હોય ત્યારે પોતાના વિસ્તારનાં કોઈ એક મંદિરે શીશ ઝુકાવીને શુભારંભ કરતા જોવા મળતા અને રાષ્ટ્રીય નેતાઓ આવે તો સભા સંબોધીને નીકળી જતા હતા. પણ આ વખતે રાજકીય માહોલ બનાવવા મંદિરોનો નવો પ્રયોગ કરી રહ્યા છે તેમાં ભાજપ કે કૉંગ્રેસ કોઈ બાકાત નથી. સોશિયલ મીડિયામાં આખો દિવસ નેતાઓ મંદિરોનાં દર્શન કરતા હોય તેવી તસવીરો જ ફરતી રહે છે.